Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
12 ก.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ยังซึมลงต่อ แต่พยายามยืนแนวรับแรกที่ 1,665 จุด ก่อนปิดครึ่งวันเช้าที่ระดับดัชนี 1,668.28 จุด ปรับลดลง 4.14 จุด ด้วยมูลค่าซื้อขายราว 2 หมื่นล้านบาท โดยตลาดเช้านี้เจอแรงขายกดดันจากกลุ่มพลังงานและสาธารณูปโภค (ENERG) เป็นหลัก
มุมมองตลาดช่วงบ่าย: กราฟรายวัน ทางเทคนิค ดัชนีสร้าง Price Pattern แบบ Double Top ชี้สัญญาณการกลับตัวลง ขณะที่ RSI ปรับลดลงต่อเนื่อง เข้าสู่ระดับ &lt;40% (Negative Zone) สะท้อนโมเมนตัมที่อ่อนตัว ฉะนั้น มองดัชนีบ่ายนี้ยังเสี่ยงลงต่อ จับตาการทดสอบแนวรับ 1,665 จุด /1,650จุด และ 1,628 จุด ตามลำดับ
กลยุทธ์ในช่วงบ่าย: ทั้งนักเก็งกำไร และนักลงทุน ยังเน้นการลดพอร์ตถือเงินสด เพื่อรอสัญญาณการฟื้นตัวที่ชัดเจน จับตาระดับแนวรับ 1,665 / 1,650 / 1,628 จุด ตามลำดับ
Point of View
ยืนแนวรับ มุ่งหน้ากรอบบน !!!
เลือก COL กราฟรายวัน ราคายืนแนวรับเส้นระนาบแถว 29.00 บ. การเคลื่อนไหวตลอดช่วง 6 เดือนที่ผ่านมา เป็นลักษณะการแกว่ง Sideway เครื่องมือ RSI กลับชี้ขึ้นใน Neutral Zone ลุ้นราคา COL ขยับทดสอบแนวต้าน 30.75บ. / 32.00 บ. ทั้งนี้ให้แนวรับ 29.50 บ. และ Stop Loss หากราคาหลุด 29.00 บ.